**Beretning 2024/25**

Vi er p.t. 556 medlemmer heraf 36 efterlønner/pensionister.

I bestyrelsen forsøger vi at finde gode arrangementer til jer og tager også imod forslag fra jer medlemmer til kommende arrangementer.

Vi lægger arrangementslisten ud lige så snart vi har været samlet i bestyrelsen og forsøger at opdatere arrangementslisten løbende med datoer, efterhånden som vi får aftaler i hus.

Som tidligere skal vi opfordre alle til at tjekke deres mailadresse når de tilmelder sig arrangementer, idet denne er afgørende i forhold til den mailadresse der sendes oplysninger ud til, ved nye indbydelser og informationer fra Personaleforeningen.

***Vi har haft følgende arrangementer:***

**Den 22. marts 2024 – Generalforsamling**

Der var 60 deltagere og vi fik lækker Tapas fra Le Chef.

**April – AFLYST**Desværre blev dette arrangement ikke til noget idet Supersygehuset ikke kunne tage ikke ”kommende samarbejdspartner” ind. Der foregik mange besøg af kommende samarbejdspartnere og disse havde første prioritet.

**Den 3. maj 2024 – Jubilæumsfest**

Et fint arrangement, men måske ikke det deltager antal som bestyrelsen havde regnet med. Der var 165 tilmeldte.   
Der var ikke så mange der holdt ud til den bitre ende, flere valgte at gå efter spisningen.

**Den 19. og 20 juni 2024 – Virksomhedsbesøg på TV2 Nord**

Vi havde to arrangementer ved TV2 Nord, 18 og 14 deltagere. Det ene arrangement var desværre ikke overtegnet, men vi valgte at gennemfører begge arrangementer.

Et hyggeligt arrangement hvor vi kom rund i huset og fik snakket med dagens nyhedsvært.

**Den 26. august 2024 – Hr. Weise kom på besøg**

Der var 70 deltagere til dette arrangement, som var et rigtig godt arrangement for dem der kunne lide Hr. Weise og Badehotellet. Vi kom godt rundt bag kulisser og blev underholdt med sang og sjov.

**Den 18. september 2024 Tur til Kronborg på Egholm**

Igen et stort arrangement på Egholm, hvor der var stegt flæsk og soft ice ad libitum. Der var 104 der deltog i dette arrangement. Nogle valgte at gå til Trolden og andre sad og hyggede sig med kollegaer i Restauranten.

**Den 2. oktober 2024 – virksomhedsbesøg på Politigården**

Vi var 40 medlemmer på besøg på Politigården, hvor vi blev vist rundt – et spændende besøg, hvor politiet fortalte om deres arbejde og vi sluttede af med kaffe og kage.

**Mandag den 16. november 2024 og onsdag den 20. november 2024 – Banko**

Igen i år havde vi to banko’er hvor der den ene dag deltog der 225 og det andet deltog der 113.

I år valgte vi at der blev serveret snitter før vi gik i gang med spillet og der blev serveret lagkage i pausen mellem spillene. Det fungerede godt.

*Her kan jeg så lige tilføje at hvis det medbragte barn ikke ”orker” at spille er det i orden at en anden spiller på disse plader, sammen med sine egne plader og ikke som ”skyggespil”.  
Forstået det sådan, at hvis der vindes på barnets plader, og det ikke er barnet selv der spiller, er det den der spiller’s sidemand der får sidemandsgevinst.*

**December 2024 – Juletur til Lübeck**

Vi valgte at arrangere en rejse, hvor vi bestilte turen via Riis Rejser. Det var nemmere at arrangere, idet vi ikke skal stå for de arrangementer forskellige aftaler i Bremen. Vi vil forsøge at benytte os af rejseselskaber hvor det er muligt.

Der var 48 deltagere afsted. Det var en fin tur, men vi kunne erfarer at det havde været bedre hvis hotellet lå tættere på julemarked, da vi var afhæng af bus fra marked til hotellet. Vi besøgte 3 julemarkeder og var på shopping ved grænsen inden turen gik hjemad.

**Den 7. februar 2025 – Bowling og spisning i Maximum**

Vi valgte at bowle en time, i stedet for som sidst i to timer.   
Der var 60 afsted til bowling og spisning – der var hurtig lukket for tilmeldinger til arrangementet efter tilmelding kom ud på hjemmesiden.

Vi valgte at oprette en venteliste og alle på ventelisten kom med.

Da der sidste år var en del utilfredshed i forhold til fordeling af folk på banerne, blev det sådan at folk selv meldte sig på en bane og det fungerede godt, bort set at vi havde udfordringer med folk som var sat på listen, som ikke var tilmeldt ☹